REFERAT FRA HOVEDSTYREMØTE I GRESVIK IF TIRSDAG 17. NOVEMBER 2011

Tilstede: Kjetil Føreid, Morten Helminsen, Freddy Magnussen, Jan Simensen, Morten Karlsen (for Atle Dieseth), Svein Thoresen, Morten Johannessen

Forfall. Eilev Pettersen, Ingrid Sandrud

SAKSOPPFØLGING

Se egen boks i slutten av referatet.

ØKONOMI

Driftsresultatet pr. 1. november d.å. er på minus 88.000 kroner, noe som er en forbedring på rundt 30.000 kroner i forhold til forrige månedsskifte. Fortsatt har foreningen utestående 110.000 kroner.

Enighet om at foreningen også neste år kan tilby betaling av treningsavgift og kontingent i to terminer – ved starten på året og til sommeren.

ORIENTERINGER FRA GRUPPENE

Håndball: God innsats og godt humør i hele avdelingen. J99 er på vei mot A-sluttspill og J98 mot en 2. plass. J03 har akkurat startet opp. Ellers er det god aktivitet hos resten av lagene. Syv utespillere og tre keepere er med i Byprosjektet.

Fotball: Avdelingen er inne i en stille periode. Markus Walfredsson fra Moss er ansatt som treningskoordinator og han har gitt uttrykk for at han vil være hardtsatsende. Ellers står avdelingen foran sin sesongavslutning. Dommersituasjonen skal gjennomgås og det skal lages lister over hvilke dommere klubben har.

BIG: Gruppene er godt i gang og det rapporteres om godt med utøvere, også på jentesiden. Avdelingen har også motiverte foreldre.

EVENTUELT

Vår bankforbindelse DNB stiller på neste møte og får 30 minutter til å presentere seg selv.

Fra Gressvik Lokalsamfunnsutvalg har Gresvik IF fått 2500 kroner til skiløype og 7500 kroner til grusbanen.

90 års-komite: Kjetil og Jan melder seg begge til tjeneste.

Neste møte i hovedstyret er torsdag 15. desember klokken 18 i Trondalen

Oksviken, 21. november 2011

Svein Thoresen, sekretær

|  |  |  |  |  |
| --- | --- | --- | --- | --- |
| **Nr** | **Sak** | **Hvem** | **Tidsfrist** | **Saken avsluttet** |
| 09/03 | Boligutbyggingen i Trondalen. Vi har godtatt planene mot en avtale om kompenserende tiltak. Skriv er sendt utbygger. Når saken nå har fått sin politiske behandling, tilskriver vi utbygger og ber om gjennomføring av avtalen. | Svein, Morten H og Kjetil | Fortløpende |  |
|  |  |  |  |  |
|  |  |  |  |  |
| 11/05 | Det må utarbeides branntekniske tegninger for klubbhuset. Freddy er i gang | Morten H og Freddy | Innen jul |  |
| 11/06 | Det må ryddes opp i en gammel reskontro liste, og i en ansattliste ifm økonomi | Ingrid. | Fortløpende |  |
| 11/07 | Medlemskontingenter må følges opp nøye. Ingen får lov til å delta i aktivitet for GIF før kontingent er betalt. Dette løfter vi nå opp som et lagsansvar med mulighet til å trekke penger fra de lagene som har utøvere som ikke har gjort opp for seg. | Morten H | Fortløpende |  |
| 11/08  **11/09** | GIF-Guide del 4 må revideres  90 års-beretning skrives hvis det viser seg at vi fortsatt har tilgang til originalmanuset til 80 års-beretningen. | Atle  Svein | Ferdig på nett i løpet av høsten  1. halvdel 2012 |  |